# Pegulhan

Pegulhan (Peguihan, Peguilha (l.); Péguilhan en francés) qu'es ua comuna gascona de Comenge, situada en lo departament de la Hauta Garona e la region d'Occitània, ancianament de Miègjorn-Pirenèus.
Qu'es dempuèi lo 1èr de genèr 2017 ua comuna navèra après que fusionè damb Lunats, vengut comuna delegada.

## Geografia
### Perimètre deu territòri

Comunas confrontantas de Pegulhan :
| Lunats | Nenigan | Sent Harriòu |
| La Lana Arquèr (Gers) | | Montesquiu de Guitaud |
| Bolonha de Gessa | Mondilhan | Montbernard |

## Toponimia

Segon Dauzat e Rostaing, Pegulhan que poiré representar un producte de podium (> puèg en lengadocian, sovent prononciat Pe- en ligason ambe un nom o un adjectiu) e deu nom latin d'òme Aculius, damb lo sufixe -anum (donc Aculianum, qui seré lo nom ancian deu vilatge). La dificultat qu'es dobla : lo resultat de podium qu'es poi localament, non pas puèg, e lo nom d'Aimeric de Peguilhan ne deuré guardar la marca clara, au començament deu sègle XIII, quina que sia la fòrma.
Se poiré eventualament pensar a un derivat de pecus, « tropèth, bestiar », com los Peguilhèir ? Mèi precisament de peculius (senses nombroses : peculi de l'esclau, estauvis deu sordat, bens parafernaus, etc), o quitament de pecunia (bens en bestiar, fortuna, bens), au prètz d'una dissimilacion (*Pecunianum > *Peculianum) ? Dens aqueths cases, lo sufixe -anum, atau com se pòt passar damb lo sufixe -acum, que s'aplicaré a de causas meilèu qu'a de noms de persona.

## Istòria

Pendent l'Ancian Regime, Pegulhan qu'èra de l'eleccion de Comenge, doncas de la província de Gasconha, de la generalitat d'Aush, de la diocèsi de Comenge e de la senescaucia de Tolosa. Lo vocable de la glèisa qu'es Nòsta Dauna. Tanlèu 1790, Pegulhan qu'èra deu canton de Bolonha de Gessa.

## Administracion

Lista deus cònsols successius :
| Periòde | Periòde | Identitat | Qualitat |
| març 2008 | 2020 | Michel Brocas | retirat |
| març 1977 | 2008 | Alex Castex | |
| març 1972 | 1977 | Jean Cestac | |
| març 1965 | 1972 | Marcel Carrère | |
| març 1959 | 1965 | Aimé Adam | |
| 1944 | 1959 | Marcel Teulé | |
| | 1944 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna qu'èra deu canton de Bolonha de Gessa; qu'es ara deu canton de Sent Gaudenç.

## Demografia

modificar « persona »  v · d · m 
Evolucion demografica Populacion comunala actuala (2013): 231, totala: 239 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 672 | 650 | 647 | 669 | 805 | 763 | 785 | 800 | 810 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 780 | 675 | 655 | 688 | 669 | 644 | 631 | 600 | 551 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 532 | 527 | 512 | 409 | 439 | 441 | 427 | 403 | 364 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 355 | 334 | 259 | 250 | 232 | 221 | 222 | 228 | 238 242 |
| 2009 | 2010 |
| 249 253 | 251 253 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2014 : 218 (sense Lunats); 2016 : 295 (calculat damb Lunats).

## Personalitats ligadas damb la comuna

* Lo trobador Aimeric de Peguilhan.

## Véser tanben

* Comunas de la Nauta Garona

## Nòtas e referéncias

* ↑ Toponimia occitana
* ↑ Frederic Mistral, Lo Tresaur dau Felibritge.
* ↑ https://www.legifrance.gouv.fr/jo_pdf.do?id=JORFTEXT000033478315.
* ↑ https://www.geoportail.gouv.fr/carte
* https://www.geoportail.gouv.fr/carte
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 523
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 223
* ↑ Dictionnaire des localités de la Haute-Garonne, p. 35 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portau de Gasconha